30. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 130  της 29 Απρ./3 Μαίου 1983 (ΦΕΚ Α΄ 57) Συγκρότηση Σχολών στο Πανεπιστήμιο Θεσσαλονίκης. Έχοντες υπόψη: 1.Τις διατάξεις των άρθρ. 6 (παρ. 1, 2 και 3) 30 (παρ. 5α΄) και 50(παρ. 1) του Νόμ. 1268/1982 «για τη δομή και λειτουργία των Ανωτάτων Εκπαιδευτικών Ιδρυμάτων», (ΦΕΚ 87 Α΄). 2.Γνώμες των Τμημάτων :α) Θεολογίας (συνεδρίαση 3/13.1.1983), β) Ποιμαντικής (συνεδρίαση 4/14.1.1983), γ) Ιατρικής (συνεδρίαση 8.2.1983), δ) Μαθηματικών (συνεδρίαση 24.1.1983), Οικονομικών Επιστημών (συνεδρίαση 12.1.1983) ς) Γεωλογίας (συνεδρίαση 1/17.1.1983), ζ) Κτηνιατρικής (συνεδριάσης 7.2.1983 και 14.2.1983), η) Βιολογίας (συνεδρίαση 3.2.1983), θ)Φυσικής (συνεδρίαση 7.2.1983), ι)Φιλοσοφικού (συνεδρίαση 20.1.1683), ια)Δασολογίας και Φυσικού Περιβάλλοντος (συνεδρίαση 3.2.83), ιβ) Οδοντιατρικής (συνεδριάσεις 3.2.1983 και 10.2.1983), ιγ) Αγγλικής Γλώσσας και Φιλολογίας (συνεδρίαση 25.1.1983), ιδ) Γαλλικής Γλώσσας και Φιλολογίας (συνεδρίαση 25.1.1983) του Πανεπιστημίου Θεσσαλονίκης και το γεγονός ότι οι Γενικές Συνελεύσεις των λοιπών Τμημάτων του ανωτέρω Πανεπιστημίου δεν διατύπωσαν γνώμη αν και αυτή ζητήθηκε με το υπ’ αριθ. ΒΙ/ 830/ 3.12.1982 έγγραφο του Υφυπουργού Εθνικής Παιδείας και Θρησκευμάτων, το οποίο έχει περιέλθει στους αποδέκτες τους σε χρόνο πέραν των 30 ημερών, όπως προκύπτει από στοιχεία που υπάρχουν στο Υπουργείο. 3.Την απόφαση Η.5421/1982 με τίτλο «ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων (ΦΕΚ 474, τ.Β΄). 4.Την 159/1983 γνωμοδότηση του Συμβουλίου της Επικρατείας, με πρόταση του Υφυπουργού Εθνικής Παιδείας και Θρησκευμάτων, αποφασίζουμε: Άρθρ.1.-Στο Πανεπιστήμιο Θεσσαλονίκης συγκροτούνται οι εξής Σχολές: 1.Θεολογική Σχολή. 2.Φιλοσοφική Σχολή. 3.Σχολή Νομικών και Οικονομικών Επιστημών. 4.Σχολή Επιστημών Υγείας. 5.Σχολή Θετικών Επιστημών. 6.Σχολή Γεωτεχνικών Επιστημών. 7.Πολυτεχνική Σχολή. Άρθρ.2.-Στη Θεολογική Σχολή εντάσσονται τα εξής Τμήματα: 1.Τμήμα Θεολογίας. 2.Τμήμα Ποιμαντικής. Σελ.458,06(γ)  Τεύχος Θ21-Σελ.138 Άρθρ.3.-Στη Φιλοσοφική Σχολή εντάσσονται τα εξής Τμήματα: 1.Φιλοσοφικόν Τμήμα. 2.Τμήμα Αγγλικής Γλώσσας και Φιλολογίας. 3.Τμήμα Γαλλικής Γλώσσας και Φιλολογίας. 4.Τμήμα Γερμανικής Γλώσσας και Φιλολογίας. 5.Τμήμα Ιταλικής Γλώσσας και Φιλολογίας. Σύμφωνα με το άρθρ. 1 Π.Δ 445/1984, ΦΕΚ Α΄ 160 (τόμ. 31Β σελ. 636,06) το άνω φιλοσοφικό τμήμα κατανέμεται στα εξής (3) τρία τμήματα :τμήμα φιλολογίας, Τμήμα Ιστορίας και Αρχαιολογίας και Τμήμα Φιλοσοφίας, Παιδαγωγικής και Ψυχολογίας. Άρθρ.4.-Στη Σχολή Νομικών και Οικονομικών Επιστημών εντάσσονται τα εξής Τμήματα: 1.Τμήμα Νομικής. 2.Τμήμα Οικονομικών Επιστημών. Άρθρ.5.-Στη Σχολή Επιστημών Υγείας εντάσσονται τα εξής Τμήματα: 1.Τμήμα Ιατρικής. 2.Τμήμα Οδοντιατρικής. 3.Τμήμα Φαρμακευτικής. Με την ΒΙ/780α/14 Οκτ.-15 Νοεμ. 1985 (ΦΕΚ Β΄ 689) απόφ. Υπ. Παιδείας στο άνω τμήμα Φαρμακευτικής συστήνεται τομέας Φαρμακογνωσίας-Φαρμακολογίας. Άρθρ.6.-Στη Σχολή Θετικών Επιστημών εντάσσονται τα εξής Τμήματα: 1.Τμήμα Φυσικής. 2.Τμήμα Μαθηματικών. 3.Τμήμα Χημείας. 4.Τμήμα Βιολογίας 5.Τμήμα Γεωλογίας Άρθρ.7.-Στη Σχολή Γεωτεχνικών Επιστημών εντάσσονται τα εξής Τμήματα: 1.Τμήμα Γεωπονίας. 2.Τμήμα Δασολογίας και Φυσικού Περιβάλλοντος. 3.Τμήμα Κτηνιατρικής. Άρθρ.8.-Στην Πολυτεχνική Σχολή εντάσσονται τα εξής Τμήματα: 1.Τμήμα Αρχιτεκτόνων Μηχανικών. 2.Τμήμα Ηλεκτρολόγων Μηχανικών. 3.Τμήμα Μηχανολόγων Μηχανικών. 4.Τμήμα Πολιτικών Μηχανικών. 5.Τμήμα Χημικών Μηχανικών. 6.Τμήμα Αγρονόμων και Τοπογράφων Μηχανικών. 7.Γενικό Τμήμα. 31.Ε.α.30 Οργανικές Διατάξεις Πανεπιστημίου Θεσ/νίκης

[Source: greek_legal_code_raptarchis | Tokens: 3328]